**Mónosbél Községi Önkormányzat Képviselő-testületének**

**9/2019. (VI.18.) önkormányzati rendelete**

**a helyi közművelődési feladatok ellátásáról**

Mónosbél Község Önkormányzatának Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva

a következőket rendeli el:

**1. §**

A rendelet célja, hogy a helyi társadalom művelődési érdekeinek és kulturális szükségleteinek figyelembevételével, a helyi lehetőségek, sajátosságok alapján rendeletben határozza meg az önkormányzat közművelődési feladatait, az ellátandó közművelődési alapszolgáltatások körét, a feladatellátás formáját, módját és mértékét.

**2. §**

A rendelet hatálya kiterjed a helyi közművelődési célok megvalósulásában, a közművelődésben részt vevő természetes és jogi személyekre, jogi személyiséggel nem rendelkező társaságokra, a közművelődési alapszolgáltatást igénybe vevőkre.

**3. §**

(1) Az önkormányzat a helyi közművelődés támogatása során kötelező alapszolgáltatásának tekinti:

a) művelődő közösségek létrejöttének elősegítését, működésük támogatását, fejlődésük segítését, a közművelődési tevékenységek és a művelődő közösségek számára helyszín biztosítását;

b) a közösségi és társadalmi részvétel fejlesztését.

(2) Az önkormányzat az (1) bekezdésben meghatározott alapszolgáltatások megvalósítása érdekében közösségi színteret működtet a 3345 Mónosbél, Kossuth L. u. 3. szám alatt. A közösségi színtér nem jogi személy, fenntartója az önkormányzat.

(3) Mindazon közművelődési célú civil szervezetek, akik együttműködnek a helyi közösségi színtérrel, ingyenesen vehetik igénybe annak használatát.

**4. §**

Az önkormányzat által fenntartott közösségi színtér minden év március 1-ig előző évi tevékenységről szóló beszámolót és tárgyévi – költségszámítással alátámasztott - munkatervet készít, melyet a képviselő-testület fogad el.

**5. §**

1. Az önkormányzat a közművelődéssel kapcsolatos alapszolgáltatásait költségvetéséből finanszírozza. Ennek forrása a központi költségvetésből származó normatív állami hozzájárulás, a saját bevétel, a központi költségvetési forrásból pályázati úton elnyerhető érdekeltségnövelő támogatások és az elkülönített állami pénzalapokból, valamint egyéb támogatóktól pályázati úton  elnyerhető támogatások.
2. Az Önkormányzat a központi költségvetési forrásból a közművelődési feladatok támogatására biztosítandó pályázatokhoz a pályázat elnyeréséhez szükséges önrészt a mindenkori éves költségvetési rendeletében határozza meg.

**6. §**

1. Az önkormányzat közművelődési alapszolgáltatásainak megvalósításában együttműködik az alábbi intézményekkel:
2. Könyvtári, Információs és Közösségi Hely (3345 Mónosbél, Kossuth L. u. 3.),
3. Bélapátfalvai Gyermekjóléti és Szociális Szolgáltató Központ (3346 Bélapátfalva, Apátság út 2/A.),
4. Bélapátfalvai Százszorszép Óvoda, Bölcsőde és Konyha (3346 Bélapátfalva, Táncsics M. u. 4.),
5. Bélapátfalvai Petőfi Sándor Két Tanítási Nyelvű Általános Iskola (3346 Bélapátfalva, Apátság út 2.),
6. Mónosbéli Gyermekotthon (3345 Mónosbél, Dózsa Gy. u. 12.)

**7. §**

1. Ez a rendelet a kihirdetését követő napon lép hatályba.

(2) Hatályát veszti Mónosbél Községi Önkormányzat a helyi közművelődésről szóló 8/2001. (VI. 28.) önkormányzati rendelete.

Varga Sándorné Dudásné dr. Géczi Erika

polgármester jegyző